Dodatok č. 1 k Školskému poriadku Základná škola Zemanská 2, Krompachy

s účinnosťou od 19.4.2023 vydáva k Školskému poriadku zo dňa 05.09.2022 Dodatok č.1

Čl. 5 Žiakom je zakázané DOPĹŇA SA Bod 2) používať smart hodinky so simkartou prípadne elektronickou simkartou (pod pojmom smart hodinky sa pre účely tohto školského poriadku myslí zariadenie, ktoré je určené na hlasovú, vizuálnu a textovú komunikáciu). Smart hodinky musí mať žiak vypnuté a odložené v skrinke na to určenej. Žiaci majú smart hodinky v uzamknutej skrinke (pred začiatkom vyučovania zariadenie do nej uložia a po skončení vyučovania im ich učiteľ, ktorý učí poslednú hodinu v triede odovzdá. Za použitie smart hodiniek sa považuje zapnutie alebo použitie akejkoľvek funkcie, či už telekomunikačnej alebo záznamovej (ak žiak nebude rešpektovať zákaz používania smart hodiniek, bude mu zariadenie odobraté a uložené v trezore, vydá sa len zákonnému zástupcovi. Pri opakovanom porušení bude vydané zákonnému zástupcovi na konci školského roka. Žiakovi bude uložené výchovné opatrenie, opakované porušenie tohto bodu sa bude považovať za závažné porušenie Školského poriadku a žiakovi bude uložená znížená známka zo správania o jeden stupeň. TU upovedomí o tom preukázateľným spôsobom zákonného zástupcu žiaka). Žiak nesmie smart hodinky zneužiť na šikanovanie.

Školský poriadok novelizovaný k 19.4.2023

Prerokovaný na pedagogickej rade a schválený riaditeľkou školy dňa 18.4.2023